CELEX: 62016CN0258
Language: mt
Date: 2016-05-09 00:00:00
Title: Kawża C-258/16: Talba għal deċiżjoni preliminari mressqa mill-Korkein oikeus (il-Finlandja) fid-9 ta’ Mejju 2016 – Finnair Oyj vs Keskinäinen Vakuutusyhtiö Fennia

18.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/29
            
         Talba għal deċiżjoni preliminari mressqa mill-Korkein oikeus (il-Finlandja) fid-9 ta’ Mejju 2016 – Finnair Oyj vs Keskinäinen Vakuutusyhtiö Fennia
   (Kawża C-258/16)
   (2016/C 260/37)
   Lingwa tal-kawża: il-Finlandiż
   
      Qorti tar-rinviju
   
   Korkein oik.
   
      Partijiet fil-kawża prinċipali
   
   
      Rikorrenti: Finnair Oyj
   
      Konvenuti: Keskinäinen Vakuutusyhtiö Fennia
   
      Domandi preliminari
   
   
               1)
            
            
               L-Artikolu 31(4) tal-Konvenzjoni ta’ Montreal għandu jiġi interpretat fis-sens li, sabiex jiġi kkonservat id-dritt ta’ azzjoni, huwa neċessarju, minbarra li jingħata avviż ta’ lment fi żmien xieraq, li l-ilment isir bil-miktub fit-termini previsti fl-Artikolu 31(3)?
            
         
               2)
            
            
               Jekk, sabiex jiġi kkonservat id-dritt ta’ azzjoni, ilment għandu jsir bil-miktub fi żmien debitu, l-Artikolu 31(3) tal-Konvenzjoni ta’ Montreal għandu jiġi interpretat fis-sens li r-rekwiżit tal-kitba jista’ jiġi ssodisfatt bi proċedura elettronika flimkien mar-reġistrazzjoni tad-dannu f’sistema ta’ informazzjoni tat-trasportatur?
            
         
               3)
            
            
               Il-Konvenzjoni ta’ Montreal tipprekludi interpretazzjoni li biha r-rekwiżit tal-kitba jitqies li ġie ssodisfatt meta, bl-għarfien tal-passiġġier, rappreżentant tal-vettur iniżżel bil-kitba l-avviż ta’ lment/l-ilment jew fuq karta jew elettronikament fis-sistema tat-trasportatur?
            
         
               4)
            
            
               L-Artikolu 31 tal-Konvenzjoni ta’ Montreal jissuġġetta lment għal rekwiżiti sostantivi oħra li jmorru lil hinn milli jingħata l-avviż lit-trasportatur tad-dannu subit?